stanford-oval/wikipedia huggingface dataset:
גאריסה

| --- | --- |

בית הארחה אלמונד בגאריסה
 מדינה:  קניה קניה
 גובה:  151 מטרים
 אוכלוסייה:  ‏
  ‑ בעיר:  119,696 (2009)
 קואורדינטות:  0°27′25″S 39°39′30″E﻿ / ﻿0.45694444444444°S 39.658333333333°E﻿ / -0.45694444444444; 39.658333333333 
 אזור זמן:  UTC +3
  מפת מיקום  מפה מפורטת   (למפת קניה מוגדלת) ניירובי מומבסה הר קניה קיסומו ואג'יר לודוואר סומליה אתיופיה דרום סודאן  אוגנדה טנזניה האוקיינוס ההודי גאריסה(למפת קניה רגילה) ניירובי מומבסה הר קניה קיסומו ואג'יר לודוואר סומליה אתיופיה דרום סודאן  אוגנדה טנזניה האוקיינוס ההודי גאריסה  he tabBackground:;tabBorder:#aaa;defaultTab:0;
גאריסה היא עיר בקניה, בירת נפת גאריסה, במחוז צפון-מזרח לשעבר.
גאוגרפיה

נהר טנה שמקורותיו ברכס האברדר, ממערב לעיר ניירי זורם דרך העיר. מקלט הג'ירפות בּוּר-אלגי (אנ') (Bour-Algi Giraffe Sanctuary) ממוקם 5 קילומטר מדרום לגאריסה ומהווה בית גידול למספר מינים כגון ג'ירף מרושת (ומכאן שמו של המקום), צביים ג'ירפיים, חזירי יבלות, דיק דיקים (אנ'), קובוס המים וקודו זוטר.
דמוגרפיה

על פי מפקד האוכלוסין בשנת 2009 עמד מספר הנפשות בעיר על 119,696. רוב תושבי העיר הם סומלים המחולקים לשבטים. בעיר חיים גם מספר קבוצות אתניות קטנות.
מתקפת הטרור ב-2015

ב־2 באפריל 2015 הסתערה קבוצת חמושים על אוניברסיטת גאריסה והרגה 147 אנשים ופצעה 79 או יותר. הקבוצה המיליטנטית שלוחת אל-קאעידה, א-שבאב, שאחד האנשים טען הוא משתייך אליה לקחה אחריות על הפיגוע. החמושים השתלטו על כ־700 בני ערובה תלמידים, שחררו מוסלמים והרגו את מי שזוהו כנוצרים. המצור הסתיים באותו היום, כאשר כל ארבעת התוקפים נהרגו. חמישה גברים נעצרו מאוחר יותר בחשד למעורבות, ופרס הוכרז על מעצרם של חשודים למעורבות בארגון. היה זה הפיגוע השני הקטלני ביותר בהיסטוריה בקניה מאז קבלת עצמאותה, לאחר המתקפה על שגרירות ארצות הברית בניירובי 1998, שבה 213 בני אדם נהרגו.
גרטרוד ספור קאטס

| --- | --- |

 לידה:  1858 יורקשייר, הממלכה המאוחדת 
 פטירה:  1941 (בגיל 83 בערך) פורט פרי, קנדה 
 בן או בת זוג:  William Malcolm Cutts 
 
גרטרוד ספור קאטס (באנגלית: Gertrude Spurr Cutts; ‏ 1858–1941) הייתה אמנית קנדית.
קריירה

גרטרוד ספור, נולדה בסקרבורו, יורקשייר, אנגליה, החלה את הקריירה שלה כאמנית באנגליה, כשהיא מציגה את עבודותיה עם החברה המלכותית של אמנים בריטים (אנ') (RBA) ובאגודה לנשים אמנויות (אנ') (SWA).
ב-1890 היגרה קאטס לקנדה, עברה לטורונטו ופתחה סטודיו לאמנות. קאטס הציגה את עבודותיה בארמון האמנויות היפות בתערוכה הקולומביאנית העולמית ב-1893 בשיקגו, אילינוי. בשנת 1900, היא למדה בליגת הסטודנטים לאמנות של ניו יורק (אנ') אצל ג'ורג' ברידג'מן (אנ'), לוול בירג' הריסון וג'ון פביאן קרלסון. היא נישאה לוויליאם קאטס ב-1909, והזוג בילה שלוש שנים בציור באנגליה.
לקאטס היה אוסף מגוון של עבודות, הכולל ציורי שמן וצבעי מים ורישומי עט ודיו; היא ידועה בעיקר בזכות ציורי הנוף הכפריים שלה. היא גם עבדה בשחזור של ציורים ישנים או פגומים.
עבודותיה של קאטס נכללות באוספים של הגלריה הלאומית של קנדה, גלריית האמנות של אונטריו, הגלריה לאמנות של המילטון (אנ') וגלריית רוברט מקלוהן (אנ').
היא מתה בפורט פרי (אנ'), אונטריו ב-1941.
הערות שוליים

↑  "CUTTS, Gertrude E Spurr". Canadian Women Artists History Initiative. Concordia. 2012.
↑  Nichols, K. L. "Women's Art at the World's Columbian Fair & Exposition, Chicago 1893"
↑  Furness, Amy; Fitzgibbon, Gary (2014). "Gertrude Spurr Cutts Conservation Notebook" (PDF). Art Gallery of Ontario.
בניינים בארמית בבלית

צורת הפועל בארמית בבלית דומה לצורת הפועל העברי, ושתיהן בעלות מאפיינים רבים של שפות שמיות. לפועל שישה בניינים, שלושה פעילים ושלושה סבילים בהתאמה:
| פעיל | מקבילה עברית | סביל | מקבילה עברית |
| --- | --- | --- | --- |
| פְּעַל | בניין קל (פָּעַל) | אִתְפְּעֵל | נִפְעַל |
| אַפְעֵל | הפעיל | אִתַפְעַל | הָפְעַל |
| פַּעֵל קַטֵּל | פִּעֵל | אִתְפַּעַל (יִתְקַדַּשׁ) | פֻעַל (יְקֻדַּשׁ) |

| בארמית בבלית | בעברית | דוגמה ארמית | דוגמה עברית |
| --- | --- | --- | --- |
| פְּעַל | קַל (פָּעַל) | כְּתַב | כָּתַב |
| אִתְפְּעֵל | נִפְעַל | אִתְכְּתֵיב | נִכְּתַב |
| אַפְעֵל | הִפְעִיל | אַפְקֵד | הִפְקִיד |
| אִתַפְעַל | הָפְעַל | אִתַפְקַד | הָפְקַד |
| פַּעֵל | פִּעֵל | קַדֵיש | קִדֵש |
| אִתְפַּעַל | פֻעַל | יִתְקַדַּשׁ | קֻדַּשׁ |
בניין פְּעַל (קל) בארמית בבלית

בניין פְּעַל בארמית בבלית מַקְבִּיל לבניין קל בעברית.
בניין פְּעַל (קל) בארמית בבלית > קל - עבר

הפועל כְּתַב בארמית בבלית מַקְבִּיל לפועל כָּתַב בעברית.
הטבלה הבאה מסכמת את ההטיות של הבניין הקל בעבר.
דוגמה: אֲתָא - בָּא
הפועל אֲתָא בארמית בבלית מַקְבִּיל לפועל בָּא בעברית.
בניין פְּעַל (קל) בארמית בבלית > קל - הווה

קל בינוני (הווה) - הכולל את כינויי המְּדָבֵּר:
כָּתֵיבְנָא - כּוֹתֵב אני (כותבני)
המילה כָּתֵיבְנָא בארמית בבלית היא למעשה הלחם של שתי המילים הארמיות כָּתֵיב + אֲנָא.
יש הסבורים שבמקור הגו את המילים העבריות 'חוֹשֵׁבְנִי' ו'סובֵרְנִי' בהשמטת האל"ף והפת"ח שתחתיו, ונותר רק "ני". - (מילים עבריות אלו השאולות מן הארמית מקבילות לתופעת הבינוני עם הכינוי החבור למדבר בארמית).
| ארמית | עברית מקראית | הגייה משוערת (ארמית בבלית) | הגייה משוערת (עברית) |
| --- | --- | --- | --- |
| כָּתֵיב + אֲנָא ← כָּתֵיבְנָא | כּוֹתֵב אֲנִי | qoθevno←qoθev+ano | ani qoθev |
| כָּתֵיב + אַתְּ ← כָּתְבַתְּ | כּוֹתֵב אַתָּה | qoθvat← qoθev+at | ato qoθev |
| כָּתְבִי + אֲנָן ← כָּתְבִינָן | כּוֹתְבִים אָנוּ | qoθvinon←qaθvi+anon | onu qoθvim |
| כָּתְבִי + אַתּוּ ← כָּתְבִיתּוּ | כּוֹתְבִים אַתֶּם | qoθvitu← qoθvi+atu | atem qoθvim |
דוגמה: עֲסִיקְנָא - אֲנִי עָסוּק
המילים עֲסִיק ואֲנָא בארמית בבלית מקבילים למילה עֲסִיקְנָא בארמית בבלית.
| 0 | 1 | 2 | 3 |
| --- | --- | --- | --- |
| בארמית בבלית | בעברית מקראית | הגייה משוערת (ארמית בבלית) | הגייה משוערת (עברית) |
| עֲסִיק + אֲנָא ← עֲסִיקְנָא | עָסוּק אֲנִי | assiqno←assiq+ano | ani ossuq |
| עֲסִיק + אַתְּ ← עֲסִיקַתְּ | עָסוּק אַתָּה | assiqat← assiq+at | ata assuq |
| עֲסִיקִי + אֲנַן ← עֲסִיקִינַן | עֲסוּקִים אָנוּ | assiqinan←assiqi+anan | onu assuqim |
| עֲסִיקִי + אַתּוּ ← עֲסִיקִיתּוּ | עֲסוּקִים אַתֶּם | assiqitu← assiqi+atu | atem assuqim |
דוגמה: אָתֵינָא - אֲנִי בָּא
אָתֵי / אָתְיָא – צורת הבינוני (הווה) של הפועל אתי.
עם כינוי המילים אָתֵי/ אָתְיָא + אֲנָא בארמית בבלית מקבילים למלה אָתֵינָא בארמית בבלית. לדוגמה, אָתֵינָא: המילה אָתֵי/ אָתְיָא + ואחריה הסיומת נָא.
אָתִינָן – צורת הבינוני אָתוּ / אָתֵיָין בתוספת הסיומת ־נָן. צירופה של סיומת זו לצורת בינוני מוכר למשל מן המילים אָתֵינָא, אָתֵיתְּ, אָתִינָן.
| 0 | 1 | 2 | 3 |
| --- | --- | --- | --- |
| בארמית בבלית | בעברית | הגייה משוערת (ארמית בבלית) | הגייה משוערת (עברית) |
| אָתֵי / אָתְיָא + אֲנָא ← אָתֵינָא | אֲנִי בָּא | aθeno←aθe+ano | ani bo |
| אָתֵי / אָתְיָא + אַתְּ ← אָתֵיתְּ | אַתָּה בָּא | aθet← aθe+at | ato bo |
| אָתוּ / אָתֵיָין + אֲנָן ← אָתִינָן | אָנוּ בָּאִים | aθinon←aθu+anon | anu bo'iim |
בניין פְּעַל (קל) בארמית בבלית > קל - מקור

מקור: מָקוֹר, שֵׁם הַפֹּעַל, שֵׁם פְּעֻלָּה (בניין פְּעַל)
(לְ)מֵיתֵי / לְמֵיתָא = (לָ)בוֹא
המָקוֹר: צורת פועל שאין לה זמן וגוף (infinitive, נדיר בעברית כמו שָמוֹר).
שֵׁם פְּעֻלָּה: (לְ)מֵיתֵי / לְמֵיתָא בארמית בבלית מַקְבִּיל למילה (לָ)בוֹא בעברית, ולמילה ביאה (שם הפעולה).
עָתִיד: לִיכְתּוֹב = יִכְתּוֹב
הפועל לִיכְתּוֹב בארמית בבלית מַקְבִּיל לפועל יִכְתּוֹב בעברית.
| ארמית | עברית | ארמית | עברית |
| --- | --- | --- | --- |

| אֲנָא אֵיכְתּוֹב | אֲנִי אֶכְתּוֹב |  |  |
| אַתְּ תִּיכְתּוֹב | אַתָּה תִּכְתּוֹב | אַתְּ תִּיכְתְּבִין | אַתְּ תִּיכְתְּבִי |
| הוּא לִיכְתּוֹב (כמו אנן) | הוּא יִכְתּוֹב | הִיא תִּיכְתּוֹב | הִיא תִּכְתּוֹב |
| אֲנָן לִיכְתּוֹב (כמו הוא) | אָנוּ נִכְתּוֹב |  |  |
| אַתּוּ תִּיכְתְּבוּן | אַתֶּם תִּיכְתְּבוּ |  |  |
| אִינוּן לִיכְתְּבוּן | הם יכְתְּבוּ |  |  |
בניין אִתְפְּעֵל (מקבילה: נִפְעַל)

בניין אִתְפְּעֵל מקביל לבניין נִפְעַל בעברית.
בניין אִתְפְּעֵל - עבר: אִי (תְ)כְּתֵיב במשמעות נִכְתַּב.
| ארמית | עברית | ארמית | עברית |
| --- | --- | --- | --- |
| אֲנָא אִי(תְ)כְּתֵיבִית | אֲנִי נִכְתַּבְתִּי |  |  |
| אַתְּ אִי(תְ)כְּתַבְתְּ | אַתָּה נִכְתַּבְתָּ / אַתְּ נִכְתַּבְתְּ |  |  |
| הוּא אִי(תְ)כְּתֵיב | הוּא נִכְתַּב | הִיא אִי(תְ)כַּתְבָה | הִיא נִכְתְּבָה |
| אֲנָן אִי(תְ)כַּתְבִינָן | אָנוּ נִכְתַּבְנוּ |  |  |
| אַתּוּ אִי(תְ)כַּתְבִיתּוּ | אַתֶּם נִכְתַּבְתֶּם |  |  |
| אִינוּן אִי(תְ)כַּתְבוּ | הם נִכְתְּבוּ |  |  |
אִתְפְּעֵל - עתיד:
הפועל לִ(תְ)כְּתֵיב בארמית בבלית מַקְבִּיל לפועל יִכָּתֵב בעברית.
| ארמית | עברית | ארמית | עברית |
| --- | --- | --- | --- |
| אֲנָא אֶ(תְ)כְּתֵיב | אֲנִי אֶכָּתֵב |  |  |
| אַתְּ תִ(תְ)כְּתֵיב | אַתָּה תִּכָּתֵב | אַתְּ תִ(תְ)כְּתֵיבִין | אַתְּ תִּכָּתְבִי |
| הוּא לִ(תְ)כְּתֵיב | הוּא יִכָּתֵב | הִיא תִ(תְ)כְּתֵיב | הִיא תִּכָּתֵב |
| אֲנָן לִ(תְ)כְּתֵיב | אָנוּ נִכָּתֵב |  |  |
| אַתּוּ תִ(תְ)כַּתְבוּ | אַתֶּם תִּכָּתְבוּ |  |  |
| אִינוּן לִ(תְ)כַּתֵיבוּן | הם יִכָּתְבוּ |  |  |
| אִינִין לִ(תְ)כַּתְבָן | הן תִּכָּתֵבְנָה |  |  |
בניין אַפְעֵל (מקבילת הִפְעִיל)

בניין אַפְעֵל מקביל לבניין הִפְעִיל בעברית.
בניין אַפְעֵל (מקבילת הִפְעִיל) > בניין אַפְעֵל בזמן עבר

הפועל אַפְקֵיד בארמית בבלית מַקְבִּיל לפועל הִפְקִיד בעברית.
| ארמית | עברית | ארמית | עברית |
| --- | --- | --- | --- |
| אֲנָא אַפְקֵידִית | אֲנִי הִפְקַדְתִּי |  |  |
| אַתְּ אַפְקֵידְתְּ | אַתָּה הִפְקַדְתָּ | אַתְּ אַפְקֵידְתְּ | אַת הִפְקַדְתְּ |

| אֲנָן אַפְקְדִינָן | אָנוּ הִפְקַדְנוּ |  |  |
| אַתּוּ אַפְקְדִיתּוּ | אַתֶּם הִפְקַדְתֶּם |  |  |
| הוּא אַפְקֵיד | הוּא הִפְקִיד | הִיא אַפְקִידָה | הִיא הִפְקִידָה |
| אִינוּן אַפְקִידוּ | הם הִפְקִידוּ |  |  |
דוגמה: אַיְיתִי = הֵבִיא
הפועל אַיְיתִי בארמית בבלית מַקְבִּיל לפועל הֵבִיא בעברית.
| ארמית | עברית | ארמית | עברית |
| --- | --- | --- | --- |
| אֲנָא אַיְיתֵית | אֲנִי הֵבֵאתִי |  |  |
| אַתְּ אַיְיתֵיית | אַתָּה הֵבֵאתָ |  |  |
| הוּא אַיְיתִי | הוּא הֵבִיא | הִיא אַיְיתָא / אַתָיְא / אַתָאי | הִיא הֵבִיאָה |
| אֲנָן אַיְיתֵינָא | אָנוּ הֵבֵאנוּ |  |  |
| אִינוּן אַיְיתוּ | הם הֵבִיאוּ |  |  |
בניין אַפְעֵל (מקבילת הִפְעִיל) > בניין אַפְעֵל (מקביל להפעיל) בהווה - עם סיומת כינוי הנושא

דוגמה: אַפְעֵל בהווה, עם כינוי המדבר: מַיְיתֵינָא - מֵבִיא אֲנִי (בדומה ל"מביאני" בלשון חז"ל).
הסִיֹּמֶת (בארמית סֵיפָא) לצורה בארמית בבלית במשמעות כנוי מְדַבֵּר:
דוגמה: המילים מַיְיתֵי/ מַיְיתָא + אֲנָא בארמית בבלית מקבילים למלה מַיְיתֵינָא בארמית בבלית. לדוגמה, " מַיְיתֵינָא": המילה מַיְיתֵי/ מַיְיתָא + ואחריה הסיומת נָא.
| ארמית | עברית | הגייה משוערת (ארמית בבלית) | הגייה משוערת (עברית) |
| --- | --- | --- | --- |
| מַיְיתֵי / מַתְיָא + אֲנָא ← מַיְיתֵינָא | אֲנִי מֵבִיא | mayθena ←maθya/mayθe+ ana | ani mevi |
| מַיְיתֵי / מַתְיָא + אַתְּ ← מַיְיתֵיתְּ | אַתָּה מֵבִיא | mayθeθ ←maθya/mayθe+ at | ata mevi |

| מַיְיתוּ / מַיְתָן + אֲנָן ← מַיְיתִינָן | אָנוּ מֵבִיאִים | mayθinan ←mayθan/mayθu+ anan | anu mev'iim |
בניין אַפְעֵל (מקבילת הִפְעִיל) > צורת המקור, ושם הפועל או שם הפעולה

בניין אַפְעֵל בצורת מקור, שֵׁם הַפֹּעַל או שֵׁם פְּעֻלָּה:
צורת המָקוֹר – היא צורת פועל שאין לה זמן וגוף (infinitive).
דוגמה בעברית:
צורת מקור: בוא (במשמעות בוא יבוא),
שם פעולה: להביא
שם פועל: ביאה.
בארמית בבלית שֵׁם הפְּעֻלָּה (לְ)אָתוֹיֵי / (לְ)אַיְיתוֹיֵי מַקְבִּיל למילה העברית (לְ)הָבִיא .
בניין אַפְעֵל (מקבילת הִפְעִיל) > בניין אַפְעֵל (המקביל ל"הפעיל"), בזמן עתיד

בניין אַפְעֵל עתיד:
דוגמה: הפועל לַפְקֵד בארמית בבלית מַקְבִּיל לפועל יַפְקִיד בעברית.
| ארמית | עברית | ארמית | עברית |
| --- | --- | --- | --- |
| אֲנָא אַפְקֵד | אֲנִי אַפְקִיד |  |  |
| אַתְּ תַפְקֵד | אַתָּה תַפְקִיד | אַתְּ תַפְקְדִי | אַתְּ תַפְקִידִי |

| אֲנָן לַפְקֵד | אָנוּ נַפְקִיד |  |  |
| אַתּוּ תַפְקְדוּ | אַתֶּם/אתן תַפְקִידוּ |  |  |
| הוּא לַפְקֵד | הוּא יַפְקִיד | הִיא תַפְקֵד | הִיא תַפְקִיד |
| אִינוּן לַפְקְדוּ | הם/הן יַפְקִידוּ |  |  |
דוגמה: לַיְיתֵי בארמית בבלית מַקְבִּיל לפועל יָבִיא בעברית.
בניין אַפְעֵל (מקבילת הִפְעִיל) > בניין אִתַפְעַל (מקביל להופעל העברי) בזמן עבר

בניין אִתַפְעַל מקביל לבניין הָפְעַל בעברית.
אִתַפְעַל עבר
דוגמה: הפועל אִיתּוֹתַב בארמית בבלית מַקְבִּיל לפועל הוּשַׁב בעברית.
| ארמית | עברית |
| --- | --- |
הוּא אִיתּוֹתַב: הוּא הוּשַׁב
אִינוּן אִיתּוֹתְבוּ: הם הוּשְׁבוּ
בניין פַּעֵל (מקבילת פִּיעֵל)

בניין פַּעֵל מקביל לבניין פִּעֵל בעברית.
בניין פַּעֵל ואִתְפַּעַל, שמתאפיינים בדגש חזק תבניתי בעי"ן הפועל, לדוגמה קַדֵּיש וְיִתְקַדַּשׁ, מכונים בשם "הבניינים הכבדים" או "הבניינים הדגושים". יש להם משמעות של פעולה מכוונת או מועצמת ומרוכזת.
הדגש החזק התבניתי מוביל להכפלה של עי"ן הפועל, וכתוצאה מכך ההברה שלפני הדגש הופכת להברה סגורה ומתנהגת לפי כללי התנועות (למשל היחטפות
בניין פַּעֵל (מקבילת פִּיעֵל) > בניין פַּעֵל (מקביל לפיעל) - בזמן עבר

| ארמית | עברית | ארמית | עברית |
| --- | --- | --- | --- |
| אֲנָא קַדֵּישִית | אֲנִי קִדַּשְתִּי |  |  |
| אַתְּ קַדֵּישְתְּ | אַתָּה/אַתְּ קִדַּשְתָּ/קִדַּשְתְּ |  |  |
| הוּא קַדֵּיש | הוּא קִדֵּש | הִיא קַדִּישָה | הִיא קִדְּשָה |
| אֲנָן קַדֵּישְנָן | אָנוּ קִדַּשְנוּ |  |  |
| אַתּוּ קַדֵּישְתּוּ | אַתֶּם קִדַּשְתֶּם |  |  |
| אִינוּן קַדִּישוּ | הם קִדְּשוּ |  |  |
בניין פַּעֵל (מקבילת פִּיעֵל) > בניין פַּעֵל (המקביל לפיעל) - בזמן עתיד

| ארמית | עברית | ארמית | עברית |
| --- | --- | --- | --- |
| אֲנָא אֲקַדֵּיש | אֲנִי אֲקַדֵּש |  |  |
| אַתְּ תְקַדֵּיש | אַתָּה תְקַדֵּש | אַתְּ תְקַדְּשִי | אַתְּ תְקַדְּשִי |
| הוּא יְקַדֵּיש | הוּא יְקַדֵּש | הִיא תְקַדֵּיש | הִיא תְקַדֵּש |
| אֲנָן לְקַדֵּיש | אָנוּ נְקַדֵּש |  |  |
| אַתּוּ תְקַדְּשוּ | אַתֶּם תְקַדְּשוּ | אִינוּן לְקַדְּשוּ | הם יְקַדְּשוּ |
| אִינִין לְקַדְּשָן | הן תְקַדֵּשְנָה |  |  |
בניין אִתְפַּעַל (מקבילת פוּעַל)

בניין אִתְפַּעַל, עם דגש בעי"ן הפועל (אתקדּש), מקביל לבניין פוּעל בעברית (או נתפעל, במשמעות שאולה מהארמית: סביל נמשך, חוזר, או חזק ומכוון.
בניין אִתְפַּעַל (מקבילת פוּעַל) > בניין אִתְפַּעַל - בעבר

| ארמית | עברית | ארמית | עברית |
| --- | --- | --- | --- |
| אֲנָא אִ(תְ)קַדַּשִׁית | אֲנִי קֻדַּשְׁתִּי |  |  |
| אַתְּ אִ(תְ)קַדַּשְׁתְּ | אַתָּה קוּדּשת | אַתְּ אִ(תְ)קַדַּשְׁתְּ | אַתְּ קוּדַּשְׁתְּ |
| הוּא אִ(תְ)קַדַּשׁ | הוּא קֻדְּשָׁה | הִיא אִ(תְ)קַדַּשָׁה | הִיא קֻדְּשָׁה |
| אֲנָן אִ(תְ)קַדַּשִׁינָן | אָנוּ נִתְקַדַּשׁנוּ |  |  |
| אַתּוּ יִ(תְ)קַדַּשִׁיתּוּ | אַתֶּם נִתְקַדַּשְׁתֶּם |  |  |
| אִינוּן יִ(תְ)קַדַּשׁוּ | הם נִתְקַדַּשׁוּ |  |  |
בניין אִתְפַּעַל (מקבילת פוּעַל) > נטיית אִתְפַּעַל - בעתיד

| ארמית | עברית |
| --- | --- |
אֲנָא אֶ(תְ)קַדֵּשׁ: אֲנִי אֲקֻדַּשׁ
אַתְּ תִ(תְ)קַדַּשׁ: אַתָּה תִקֻדֵּשׁ
אַתְּ תִ(תְ)קַדְּשִׁין: אַתְּ תְּקֻדְּשִׁי
הוּא לִ(תְ)קַדַּשׁ: הוּא יקודּש
הִיא תִ(תְ)קַדַּשׁ: הִיא תְּקֻדַּש
אֲנָן לִ(תְ)קַדַּשׁ: אָנוּ נְקֻדַּשׁ
אַתּוּ תִ(תְ)קַדְּשׁוּ: אַתֶּם תְּקֻדְּשׁוּ
אִינוּן לִ(תְ)קַדְּשוּן: הם יְקֻדְּשׁוּ
אִינִין לִ(תְ)קַדְּשָׁן: הן תִתְקַדֵּשְׁנָה
מילון שורשים

שורשים המשמשים הרבה בספרות היהודית בבלית. (מפתח בעמוד 49 של ספרו של פרנק):
ראו גם

בניינים בעברית
דקדוק עברי
משקל
שורש
גזרה
תחביר עברי
בנייני הפועל בשפה הפרוטו-שמית
בנייני הפועל בשפה הערבית
לקריאה נוספת

Yitzhak Frank: Grammar for Gemara and targum onkelos: An Introduction to Aramaic, Ariel Institute, Jerusalem 2011 ISBN 978-1-59826-466-1,
הערות שוליים

↑  Yitzhak Frank: Grammar for Gemara and targum onkelos: An Introduction to Aramaic, Ariel Institute, Jerusalem 2011 ISBN 978-1-59826-466-1, p. 22:Past tense: binyan.
↑  דף הפייסבוק של האקדמיה ללשון העברית, על פי לשון חז"ל - יוחנן ברויאר, תשע"ז, מגנס, האוניברסיטה העברית
↑  Yitzhak Frank: Grammar for Gemara and targum onkelos: An Introduction to Aramaic, Ariel Institute, Jerusalem 2011 ISBN 978-1-59826-466-1, p. 124:active participle with suffix.
ג'מיני 6A

ג'מיני 6A (באנגלית:Gemini 6A) הייתה טיסת החלל המאוישת החמישית בתוכנית החלל ג'מיני של נאס"א. החללית שוגרה לחלל ב-15 בדצמבר 1965 יחד עם האסטרונאוטים תומאס סטאפורד ווולטר שירה, ומטרתה העיקרית הייתה לבצע מפגש החלל (אנ') עם רכב החלל של ג'מיני 7 .
הצוות

טייס: וולטר שירה
טייס משנה: תומאס סטאפורד
הצוות > צוות גיבוי

טייס: וירג'יל גריסום
טייס משנה: ג'ון יאנג
המשימה ג'מיני 6

ב-25 באוקטובר 1965 צוות נכנס לחללית "ג'מיני 6" והחלו הכנות לשיגור. לאחר 15 דקות שוגר טיל אטלס-אג'ינה שאיתו היה מתוכנן לבצע תמרונים בחלל. אמנם זמן קצר לאחר השיגור נאבד קשר עם הטיל והוא התפוצץ. בעקבות כך סוכם לבטל את השיגור של ג'מיני 6.
לאחר בדיקות המצב הוחלט לבצע משימה "ג'מיני 6A" שתשוגר מספר ימים לאחר ג'מיני 7.
השיגור והטיסה

ב-12 בדצמבר היה ניסיון שיגור ראשון. לאחר הצתת המנועים התברר שיש תקלה והיה צורך להפסיק את השיגור. חלקים פגומים של המשגר הוחלפו. השיגור המוצלח בוצע ב-15 בדצמבר 1965 באמצעות טיל השיגור טיטן 2. במהלך השיגור לא אירעו בעיות מיוחדות, וכל המערכות פעלו כראוי.
ביצוע מפגש עם "ג'מיני 7" היה מתוכנן בסיבוב הרביעי של החללית. המגע הראשון על מסך המכ"ם התרחש כאשר הם היו במרחק של 434 ק"מ. לאחר מספר תמרונים והפעלת מנועים המרחק התקצר לכ-40 מ' ובהמשך לכ-30 ס"מ.
הנחיתה התרחשה כ-18 ק"מ מהמיקום המתוכנן. לראשונה בוצע שידור חי בטלוויזיה של מהלך הנחיתה.
החללית מוצבת כיום במוזיאון החלל באוקלהומה.
הערות שוליים

↑  Gemini 6, web.archive.org, ‏2010-10-18
| --- | --- |
בקרת זהויות :  SNAC: w6vz15fh
ג'מיני 7

ג'מיני 7 (ג'מיני VII) הייתה טיסת החלל המאוישת הרביעית בתוכנית החלל ג'מיני של נאס"א. ג'מיני 7 שוגרה לחלל ב-4 בדצמבר 1965 יחד עם האסטרונאוטים פרנק בורמן וג'ים לובל, ומטרתה העיקרית הייתה להדגים שהייה בת כשבועיים בחלל. פרק זה של שהות בחלל נחשב ארוך יחסית בזמן ביצוע המשימה. כמו כן, רכב החלל של ג'מיני 7 היווה מטרה סבילה עבור מפגש החלל (אנ') המאויש הראשון, שבוצע על ידי צוות ג'מיני 6A. בג'מיני 7 נערכו 20 ניסויים - יותר מכל משימה אחרת בתוכנית ג'מיני.
הצוות

טייס: פרנק בורמן
טייס משנה: ג'יימס לוול
הצוות > צוות גיבוי

טייס: אדוארד היגינס וייט
טייס משנה: מייקל קולינס
המשימה נתמכה על ידי צוות הCAPCOM (האסטרונאוטים שדיברו מהקרקע עם הצוות בחללית) שהורכב מצ'ארלס באסט (Charles Bassett), אלן בין, יוג'ין סרנן ואליוט סי (Elliot See)
מטרות המשימה

משימתה של ג'מיני 7 הייתה בחינת ההשפעות של שהות בת כשבועיים בחלל על הגוף האנושי. שהות כזו נמשכה פרק זמן ארוך יותר מכל שהות אחרת שבוצעה בחלל עד אותו זמן, וקבעה שיא חדש של שהות בחלל. מטרות המשימה כללו, הוכחת שהות של שבועיים בחלל ובדיקת ההשפעה על גוף האדם בשהות תקופה ממושכת בחוסר משקל ובדיקת ההשפעה של חוסר הכבידה בחלל על השינה של האסטרונאוטים.
בין הניסויים המתוכננים היה גם מעקב אחר חלומותיו של הטייס פרנק בורמן. במקביל היו ניסויים שנועדו לבדוק את יכולת האסטרונאטים לעבוד עם חליפת לחץ קלה וחולצות ללא שרוולים. ניסוי זה התבצע תוך בדיקה של הלחות הנפלטת מגוף האדם לבחון אם מצטברת או קופאת על חלונותיה של החללית (ניסוי הנערך כאשר לוול הסיר את חליפת החלל שלו ונשאר עם הבגדים שמתחת). המשימה בת ארבעה עשר הימים דרשה מנאס"א לפתור חלק מהבעיות של טיסת החלל הממושכת. כמו כן היא דרשה תזמון של יום העבודה של העובדים כדי שיתאים לזה של צוותי הקרקע, כך ששתי הקבוצות ישנו ויעבדו באותו הזמן. לצוות תוכננו 3 ניסויים מדעיים, 4 ניסויים טכנולוגיים, 4 ניסויי בדיקת מכשור ו8 ניסויים רפואיים לבצע.
משימת ג'מיני 7 הייתה אמורה להתבצע אחרי המשימה ג'מיני 6, שבה וולטר שירה ותומאס סטאפורד היו אמורים לטוס בעזרת רכב חלל לעבר הטיל אג'נה 6 (אנ'), לפגוש בו ולחבור אליו. ואולם, טיל האג'נה 6 נפל דקות לאחר שיגורו לים. בעקבות התפתחות זו, נקבע כי רכב החלל של ג'מיני 6A ישוגר אחרי שיגור הרכב של ג'מיני 7; וכי למשימת ג'מיני 7 תתווסף מטרה נוספת: רכב החלל של ג'מיני 7 נקבע כמטרה הסבילה שלעברה יטוס הרכב של ג'מיני 6A, ושאותה יפגוש. הפגישה בין רכבי החלל של ג'מיני 6A וג'מיני 7 התקיימה ב-15 בדצמבר 1965.
השיגור והטיסה

השיגור בוצע ב-4 בדצמבר 1965 בשעה 14:19:30:03 UTC באמצעות טיל השיגור טיטן 2. במהלך השיגור לא אירעו בעיות מיוחדות, וכל המערכות פעלו כראוי. תנודות פוגו (Pogo oscillation (אנ')) קלות אותרו 110 שניות לאחר תחילת ההפעלה. בורמן דיווח כי הוא הרגיש בעקבות כך רק רעד קל ביד, ואילו לובל לא דיווח על השפעות כלשהן (זאת בניגוד לצוות הג'מיני 5, שדיווח על קשיי ראייה ודיבור רגעיים שחלו בנסיבות דומות).
לאחר ההיפרדות מהשלב הראשון של הטיל, הצוות ביצע תמרון על מנת להיכנס למסלול. האסטרונאוטים סובבו את החללית והמשיכו לשמור על קשר עם תחנת השיגור. ג'מיני 7 יישרה קו עם השלב העליון במספר תמרונים שכל אחד נמשך כרבע שעה. במהלך ההקפה השלישית בוצעה העלאת הפריגיאה כדי להבטיח מסלול בגובה של 230 ק"מ, אשר יאפשר שהות של שבועיים.
המשימה נמשכה 13 ימים, 191 שעות בסך הכול. בזמן זה, החללית ביצעה 206 סיבובים סביב כדור הארץ, במסלול מעגלי ממוצע של 300 ק"מ. האפוגיאה בגובה 302 ק"מ, ופריגיאה בגובה 299 ק"מ. זווית הנטייה של החללית הייתה 28.9 מעלות .
בפרק הזמן הזה בוצעו בג'מיני 7 20 ניסויים - יותר מכל משימה אחרת בתוכנית ג'מיני.
הפגישה בין רכבי החלל של ג'מיני 6 וג'מיני 7 התקיימה ב-15 בפברואר 1966, כחודשיים לאחר המועד שתוכנן עבור המפגש בין רכב החלל של ג'מיני 6 וטיל האג'נה 6.
מסת החללית בנחיתה הייתה 1958.2 ק"ג
הערות שוליים

1 2 3 4 5 6 7 8  אודות ג'מיני 7 באתר נאס"א
1 2  דוח סיכום משימה של ג'מיני 7, נאס"א, ינואר 1966
1 2 3  חיים מזר, ‏תכנית ג'מיני – הפעם הראשונה שבה שהו ועבדו אנשים בחלל לתקופה משמעותית, באתר "הידען", 14 בספטמבר 2013
↑  Hacker, Barton C.; Grimwood, James M. (בספטמבר 1974). "Chapter 11 Pillars of Confidence". On the Shoulders of Titans: A History of Project Gemini. NASA History Series. Vol. SP-4203. NASA. p. 239. {{cite book}}:  (עזרה)
| --- | --- |
בקרת זהויות :  NARA: 10482315  SNAC: w6h47b5w 
רכב החלל של ג'ימיני 7 כפי שצולם מרכב החלל של ג'מיני 6A
גביע הנשיאים (NHL)

| --- | --- |
גביע הנשיאים
 ענף:  הוקי קרח
 תאריך ייסוד:  1986
 מספר מתמודדים:  31
 מדינות משתתפות:  ארצות הברית ארצות הברית קנדה קנדה
 זוכה:  ניו יורק ריינג'רס
 הכי הרבה זכיות:  דטרויט רד וינגס (6)
 
גביע הנשיאים (באנגלית: The Presidents' Trophy) הוא גביע המוענק בליגת ה-NHL מדי שנה, מאז 1986, לקבוצה שסיימה את העונה הרגילה במאזן הטוב ביותר בליגה.
עד 1967, כאשר ה-NHL הייתה ליגה בת בית אחד, שימש גביע נסיך ויילס (אנ') בתפקיד זה. עם התרחבות ה-NHL בעונת 1967/1968 פוצלו הקבוצות לראשונה לשני בתים, וגביע נסיך ויילס הוענק לזוכה בבית המזרחי (וכיום מוענק לזוכה באליפות החטיבה המזרחית לאחר הפלייאוף). מאז ועד 1986 לא הוענק גביע לבעלת המאזן הטוב ביותר בעונה הרגילה בליגה כולה.
מאזן הקבוצות נקבע לפי הניקוד שצברו בטבלה. במידה ויש שוויון בסיום העונה, שובר השוויון הוא מספר הניצחונות של כל קבוצה. רק בשנה אחת (2007) נוצר מצב של שוויון נקודות בין שתי קבוצות עם המאזן הטוב ביותר בליגה, כאשר באפלו סייברס ודטרויט רד וינגס סיימו שתיהן עם 113 נקודות. מאחר שהסייברס ניצחו 53 משחקים והרד וינגס 50 בלבד, זכו הסייברס בגביע.
כיוון שהזוכה בגביע הנשיאים היא בעלת המאזן הטוב ביותר בליגה, היא זוכה כפועל יוצא מכך ביתרון ביתיות לאורך כל הפלייאוף. למרות זאת, רק 8 פעמים הזוכה בגביע הנשיאים הצליחה לממש את יתרונה ולזכות גם בגביע סטנלי.